**Obec Majcichov, Základná škola Jána Palárika v Majcichove, Materská škola v Majcichove, Obecný futbalový klub Majcichov,**

**Slovenský Červený kríž v Majcichove, Slovenský bežecký spolok**

**usporiadajú 27. ročník medzinárodného cestného behu**

**MAJCICHOVSKÁ**

**D E S I A T K A**

**Putovný pohár Ing. Vladimíra Remeka, prvého československého kozmonauta**

**Majcichov (okres Trnava), nedeľa 5. marca 2017**

***Organizačný štáb:***

Predseda: **Ing. Tibor MAREK,** starosta obce

Podpredseda: **Mgr. Vladimír ŽÁK,** zástupca starostu

Technický riaditeľ: **Milan KRAIC,** tel. kontakt: 0910 861 350

Lekár pretekov: **MUDr. Vladimír ŽÁK**

Hlavný rozhodca: **Karol DUFFEK**

Členovia štábu: **Mgr. Ľubomír URBANOVIČ, Ing. Branislav ŠTURDÍK, Ing. Mgr. Zuzana ČAPUCHOVÁ, Ing. Anton FROLKOVIČ, Ing. Tomáš SABO, Ľudmila GLOZMEKOVÁ, JUDr. Ladislav MASNÍK, Mgr. Miloš LELKEŠ, Ing. Juraj KUČERA**

Moderátor a manažér: **Mgr. Jaroslav LIESKOVSKÝ**

Zástupca moderátora: **Konštantín KOLLÁR**

***Technické ustanovenia:***

**Kategórie (10 km, cesta):** A – muži (M), B – muži od 40 do 49 rokov (M40), C – muži od 50 do 59 rokov (M50), D –muži od 60 do 69 rokov (M60), E – muži od 70 rokov / Memoriál Tiborka Vaňu (M70+), F – ženy (Ž), G – ženy od 35 do 49 rokov (Ž35), H – ženy od 50 rokov (Ž50+), J – juniori do 19 rokov (J1), juniorky do 19 rokov (J2). Slávnostný štart celého pelotónu o 11.45 h pred obecným úradom, ostrý štart o 12.00 h. Poradie bude vyhodnotené elektronickým časomerom.

**Rámcové preteky:**

1. Predškolský vek: 90 m / štart o 10.00 h

2. žiačky, rok narodenia 2008 a mladšie: 125 m / 10.10 h

3. žiaci, rok narodenia 2008 a mladší: 125 m / 10.15 h

4. žiačky, rok narodenia 2006 a 2007: 250 m / 10.20 h

5. žiaci, rok narodenia 2006 a 2007: 333 m / 10.25 h

6. žiačky, rok narodenia 2004 a 2005: 444 m / 10.30 h

7. žiaci, rok narodenia 2004 a 2005: 555 m / 10.35 h

8. žiaci a žiačky, rok narodenia 2002 a 2003: 1 000 m / 10.45

Pre žiacke preteky neplatí elektronická registrácia vopred. Vyhlásenie výsledkov a dekorovanie najrýchlejších trojíc o 11.00 h pred kultúrnym domom. Osobitne bude hodnotené poradie dievčat, osobitne chlapcov.

**Informácie:**Obecný úrad, 919 22 Majcichov, okres Trnava; e-mail: starosta@majcichov.sk

**Prezentácia:** Kultúrny dom v Majcichove v deň pretekov (9.00 - 11.00 h).

**On-line prezentácia:** <http://registrace.sportsoft.cz/main.aspx?e=966&lng=sk> pretekárov prosíme uviesť do prihlášok aj bydlisko (kvôli zaradeniu ich výkonov do bežeckých tabuliek).

**Štartový vklad:** 5 € / hlavná kategória (platí sa až pri prezentácii).

**Ceny:** Traja najrýchlejší v celkovom poradí (muži, ženy): 50 – 40 – 30 €.Finančné odmeny pre ďalšie vekové kategórie mužov a žien sú rovnaké: 1. miesto 30 €, 2. miesto 25 €, 3. miesto 20 €. Hodnotné vecné ceny budú vylosované v pretekárskej tombole medzi účastníkov klasifikovaných v M-10. Ostatné kategórie (juniori, juniorky, žiactvo, predškolský vek) odmeníme vecnými darmi.

**Pretekárska tombola:** Žrebovanie (od 15. ceny vyššie) sa uskutoční počítačovou metódou v priebehu hlavných pretekov, zoznam bude vyvesený v priestoroch prezentácie a v hlavnej sále. Stane sa tak kvôli urýchleniu záverečného ceremoniálu. Počas neho, okrem dekorovania troch najrýchlejších aktérov všetkých vekových kategórií M-10, sa tombolovo pridelí pretekárom pätnásť najhodnotnejších cien.

**Popis trate:** Rýchly asfaltový okruh bez prevýšenia v uliciach Majcichova, 1 015 m + 3 x 2 995 m. Trať je úradne premeraná, má oficiálny certifikát SAZ-u. Ostrý štart hlavného pelotónu už tradične býva súbežne s hlaholom poludňajších zvonov.

**Občerstvenie:**Po skončení pretekov pozveme bežcov a bežkyne M-10 na občerstvenie.

**Doprava:** Mimoriadny autobus, s označením M-10, odíde o 10.30 h spred železničnej stanice v Trnave. Odchod späť po vyhlásení výsledkov, približne o 15.30 h. Bezplatná preprava.

**Prémia:** Absolútny víťaz a absolútna víťazka Majcichovskej desiatky navyše získajú finančnú prémiu po 50 €. Osobitná cena (50 €) bude udelená za prekonanie oboch rekordov Majcichovskej desiatky na pôvodnej trati.

**Rekordy M-10:** Z mužov dosiahol najrýchlejší čas na pôvodnej trati víťaz 4. ročníka (1982) ***Jozef Lenčéš,*** atlét Interu Bratislava, 29:41,2 min; medzi ženami mala rekordný zápis 34:21,2 min víťazka 9. ročníka (1987) a slovenská rekordérka ***Ľudmila Melicherová*** zo Slávie PF Banská Bystrica.

**Poznámka:**Usporiadatelia si vyhradzujú právo zmeny (vekové kategórie, časový rozpis) a nezodpovedajú za škody súťažiacich počas podujatia. Každý štartujúci sa zúčastňuje pretekov na vlastné náklady aj zodpovednosť (za zúčastnené deti sú zodpovední ich rodičia, vedúci, tréneri alebo učitelia).

**Organizátori** **Majcichovskej desiatky, kvôli predpokladu ďalšieho účastníckeho nárastu,** **predvlani prvý raz zabezpečili pre bežcov a bežkyne nový priestor na prezliekanie a parkovanie motorových vozidiel na futbalovom štadióne v Majcichove (Štadión Viktora Karela). Keďže táto zmena sa osvedčila, pri 27. kapitole M-10 opäť poslúžia pretekárom tie isté** **šatne.**

***Víťazi Majcichovskej desiatky***

 1979 *Jozef EICHENBAUM,* Spartak ZŤS Dubnica n. V., 31:04,5

 1980 *Anton JAVORKA,* TJ Družba Piešťany, 30:24,2

 1981 *Milan SEMAN,* Slávia SVŠT Bratislava, 32:25,2

 **1982 *Jozef LENČÉŠ,* Atletický oddiel TJ Internacionál Slovnaft Bratislava, 29:41,2;**

 ***rekord podujatia na pôvodnej trati***

 1983 *Milan SEMAN,* Slávia SVŠT Bratislava, 30:41,8

 1984 *Milan SEMAN,* Slávia SVŠT Bratislava, 31:09,8

 1985 *Mojmír LÁNÍČEK,* Dukla Banská Bystrica, 30:25,3

 1986 *Milan SEMAN,* TJ Internacionál ZŤS Bratislava, 31:25,4

 1987 *Pavol KUPEC,* Slávia UK Bratislava, 31:50,2

 1988 *Milan SLIVKA,* ZVL Kysucké Nové Mesto, 30:16,7, *rekord podujatia na súčasnej trati*

 1989 *Milan SEMAN,* TJ Internacionál ZŤS Bratislava, 30:44

 1990 *Milan SEMAN,* TJ Inter Slovnaft Bratislava, 31:34

 1992 *Ján KRIŽÁK,* TJ Považan Nové Mesto nad Váhom, 31:47

 2004 *Miroslav HLÚPIK,* AŠK Grafobal Skalica, 31:41

 2005 *Ján KRIŽÁK,* AŠK Grafobal Skalica, 31:34

 2006 *Imrich MAGYAR,* AMK Nové Zámky, 31:08

 2007 *Imrich MAGYAR,* AC Nové Zámky, 31:23

 2008 *Milan FEDÁK,* AK Martin, 33:04

 2009 *Imrich MAGYAR,* AC Nové Zámky, 33:24

 2010 *Imrich MAGYAR,* AC Nové Zámky, 32:25

 2011 *Matej FEDÁK,* Slávia UK Bratislava, 32:17

 2012 *Ondrej PUŠKÁR,* AK AŠK Slávia Trnava, 31:31

 2013 *Lukáš HÝL,* Malatiná, 32:54

 2014 *Branislav ŠARKAN*, MKŠS-AK Kysucké Nové Mesto, 31:42

 2015 *Juraj VITKO,* JM Demolex Bardejov, 32:15

 *Nikola ČORBOVÁ,* SportDiag Team Senec, 35:12; *ženský rekord na súčasnej trati*

 2016 *Alexander JABLOKOV,* Slávia UK Bratislava / behame.sk, 32:29

 *Petra FAŠUNGOVÁ,* VŠC Dukla Banská Bystrica, 36:01

 ***Vlani absolvoval hlavnú trať 413-členný pelotón mužov, žien, juniorov a junioriek / zo 415***

 ***štartujúcich (účastnícky rekord).***